**Білім беру саласы:** "Коммуникация","Таным","Шығармашылық". **Бөлімі:** Сөйлеуді дамыту, Кұрастыру, Музыка. **Тақырыбы:** "Дәрумендер-денсаулық кепілі" **Мақсаты:** Балаларға жемістердің, көкөністердің дәруменге бай екенін, көкөністер мен жемістердің адам денсаулығына пайдасы жайлы түсіндіру. Ойлау қабілетін дамыту, сөйлеу кезінде сөзді анық айтқызу, мәнерлеп айтуға жаттықтыру. Қатты қағаздан қиылған көкөніс пен жемістердің төрт бөліктен кұрастырып жасауға, кеңістікті дұрыс бағдарлай білуге үйрету.

**Дамытушылық :** Баланың ой қиялын, зейінін,танымдық қабілетін, тілдерін дамыту, сөздік қорын жетілдіру.

**Тәрбиелілік:** Жемістер мен көкөністердің пайдасын білуге және аттарын дұрыс атай білуге үйрету, табиғатты сүюге, аялауға тәрбиелеу.

**Сөздік жұмыс:** дәрумен, жеміс, көкөніс.

**Билингвальды компонент:** дәрумен-витамин, жеміс-фрукты, көкөніс-овощи.

**Көрнекіліктер:** көкөністер мен жемістердің суреттері,фетра кілемшесі

**Әдіс-тәсілдері:** таныстыру, түсіндіру, үйрету, дидактикалық ойындар.

**Инклюзивті әлеумет:**Белсенділігі төмен балалармен жұмыс.

|  |  |  |
| --- | --- | --- |
| Іс-әрекет кезеңі | Тәрбиешінің іс-әрекеті | Балалардың іс-әрекеті |
| Кіріспе бөлімі  Негізгі бөлімі | **Шаттық шеңбері**  Күннің көзі ашылып,  Көкке шуақ шашылып.  Құтты қонақ келіпті,  Төріме міне еніпті.  Сәлеметсіздерме, қонақтар!  -Балалар осы жақсы көңіл-күймен бүгінгі оқу қызметімізді бастаймыз.  -Балалар, қазір жылдың қай мезгіл?  -Күз мезгілінде неше ай бар?  -Қане, ай аттарын кім атап береді?  -Күз мезгілінде қандай өзгерістер болады?  -Күз мезгілі жайлы кім тақпақ біледі?  -Жарайсыңдар, балалар!  -Енді, бүгінгі оқу қызметімізде дәрумендердің денсаулығымызға тигізетін пайдасын білеміз. Дәрумендер- балалар адамның дені сау болып ширақ та, сергек болып жүру үшін және ауырмау үшін керек. Адам ағзасына әртүрлі қоректі заттар мен дәрумендер қажет. Сол үшін дұрыс тамақтану керек. Біздің күнделікті тағамдарымызда әртүрлі дәрумендер бар.  -Дәрумендер жемістер мен көкөністерде көп кездеседі.  Билингвизм:  -Дәрумен -витамин, жеміс-фрукты, көкөніс- овощи.  -Дәрумендер - балалар денсаулығының күшті болып өсуіне көмектесетін заттар. Сондықтан адамдар дәруменді тамақ арқылы қабылдайды. Көкөністер мен жемістерде, басқа да азық-түліктер көптеген дәрумендерге бай, денсаулыққа пайдалы. Біз жемістерді көп жесек, ауырмай үлкен болып өсеміз. Егер бала дәруменді аз қабылдаса, ол аурушаң болып, тәбеті нашарлайды, баяу өседі. Бізге жақсы таныс көкөністер мен жемістерде дәрумендер өте көп.  Қызықтыру сәті:  **«Бағбан» келеді:**  -Сәлеметсіңдерме, балалар! Мен бағбанмын. Менің бағымда неше түрлі жемістер мен көкөністер бар. Мен сол жемістер мен көкөністерді баптап өсіремін.. Өйткені, оларда дәрумендер көп. Дәрумендерді көп жесеңдер мықты, ақылды болып өсесіңдер. Міне менің жемістерім мен көкөністерім сендерге өздері жайлы тақпақ айтып береді.  **Бағбан:** Балалар, мен сендерге сұрақ  қойсам жауап бересіңдерме?  -Көкөністер қайда өседі?  -Жемістер қайда өседі?  -Онда, балалар ойын ойнап жіберейік.  **Д|о:"Не қайда өседі?"**  Мақсаты:балаларға жемістер мен көкөністердің қайда өсетінін ұғындыру. Балалардың ойлау қабілеттерін дамыту.  -Жарайсыңдар, балалар сендерге ойын ұнады ма?  -Енді сендерге жұмбақ жасырсам шешесіңдер ме?  1. Қалың киімді ұнатады,  Шешіндірсе жылатады.  2.Аласа талда алуан алма,  Ал қызыл болмай аузыңа салма.  3.Бұйра шашы желмен ойнап тұрады, Қызыл мұрны жерге кіріп тұрады.  **Бағбан:** -Жарайсыңдар, балалар! Сендер жұмбақты шеше алады екенсіңдер,ойында ойнай біледі екенсіңдер. Дәрумендерді көп жейтіндерің көрініп тұр. Сендерге мен дәрумендер ала келдім.  Сергіту сәті:  Орнымыздан тұрамыз,  Қане қанат жазамыз.  Иілеміз оңға бір,  Иілеміз солға бір.  Қимылдайды әр сәтте,  Аяқта бір, қолда бір.  -Жарайсыңдар, балалар!  -Балалар, деніміз сау болу үшін дәрумендер мен қоса тазалықта керек. Ол үшін тісімізді, беті-қолымызды күнде жуу керек. Жемістерді де жуып жеу керек.  -Балалар, естеріңде болсын түрлі хот-дог, чипсы, кириешки тағамдары және кола сусындары біздің ағзамызға кері әсерін тигізеді. Бұл тағамдардан әрдайым аулақ болған жөн! Сондықтан дұрыс тамақтану керек.  -Олай болса, балалар, қане ойын ойнап жіберейік.  **Д\о: "Денсаулық бағбаны"**  Шарты: Балалар адам ағзасына пайдалы тағамдарды және құнары аз тағамдарды атап көрсетеді .  -Балалар, сендер тапсырманың барлығын орындадыңдар. Енді келген қонақтарға өз шеберлігімізді көрсетейік. Көкөністер мен жемістерді құрастырайық.  **Д|о:"Бөліктерді құрастыр".**  Шарты: Қиылған көкөністер мен жемістерді құрастыру. | Балалар тәрбиешімен бірге іс-қимыл жасай отырып қайталайды.  -Қазір жылдың күз мезгілі  -Күз мезгілінде үш ай бар  -Қыркүйек, қазан, қараша.  -Жаңбыр жауады  -Құстар жылы жаққа ұшып кетеді  -Жапырақтар сарғаяды  Іңкәр:  Алтын сары, қызыл,көк,  Алуан-алуан жапырақ.  Күзгі бақта күлімдеп,  Көз тартады атырап.  Эвелина:  Ой, балалар ,балалар,  Қоңырқай күз болыпты.  Қурап жапырақ солыпты,  Ел егінін орыпты.  Роза:  Ходить осень,  Внашем парке.  Дарить осень,  Всем подарки.    Дәрумен -витамин, жеміс-фрукты, көкөніс- овощи.  -Сәлеметсізбе!  Сартақ:  Мен алмамын, алмамын,  Таңдай жұлар бар дәмім.  Пісіп толдым мінекей,  Баптап еді бағбаным.  Нұрәлі:  Менің атым қызанақ,  Тұзды сеуіп молырақ.  Банкілерге саламыз,  Аузын мықтап жабамыз  Інжу:  Таңдандырар бәрін,  Асқабақпын дәмді.  Кептірілген дәнім,  Таптырмайтын дәрі.  -Ия.  -Бақшада,жерде өседі.  -Жемістер ағашта өседі.  Балалар қызыға ойнайды.  -Ия, ұнады.  -Ия,шешеміз.  -Пияз  -Қызанақ  -Сәбіз  Іс-қимыл жасай отырып қайталайды.  -Тіс жуу керек,  -Қолымызды жуу керек  -Жемістерді жуып жейміз  -Хот-дог,чипсон, кола  Балалар ойынды қызыға ойнады |
| Қорытынды бөлім | -Балалар, бүгінгі оқу қызметінде не жайлы өттік?  -Көкөністер мен жемістерде нелер көп екен?  -Қандай ойын ойнадық?  Қандай жұмыс жасадық?  Балалардың еңбектерін бағалап,мақтау. | -Дәрумендер жайлы.  -Дәрумендер көп.  -Көкөністер мен жемістер қайда өседі? деген ойын.  -Көкөністер мен жемістерді құрастырдық |

**Күтілетін нәтиже:**

***Білді:*** *дәрумендер жайлы;*

***Игерді:*** *дәрумендер туралы тақпақ айтады;*

***Меңгерді:*** *дәрумендердің пайдасын.*